**OSNOVNA ŠKOLA DR JOSIPA PANČIĆA**

**BRIBIR, KIČERI BB**

**OIB 42987580097**

**GODIŠNJI** **IZVJEŠTAJ O IZVRŠENJU FINANCIJSKOG PLANA**

**OSNOVNE ŠKOLE DR JOSIPA PANČIĆA BRIBIR**

* 1. **– 31.12. 2022. GODINE**

Bribir, ožujak 2023. godine

Godišnji izvještaj o izvršenju Financijskog plana za 2022. godinu sastavljen je prema odredbama Zakona o proračunu (NN 144/21) i Pravilnika o polugodišnjem i godišnjem izvještaju o izvršenju proračuna. Obrazloženje ostvarenih prihoda i rashoda za razdoblje od 01.01.2022. do 31.12.2022. godine obuhvaća opći i posebni dio financijskog plana i obrazloženje ostvarenja planiranih prenesenih viškova i pokrića manjkova. Škola nije imala zaduživanja, nije davala jamstva i izdatke po jamstvima, pa isti neće ni biti obuhvaćeni ovim izvještajem.

**SADRŽAJ I OBUHVAT ISKAZIVANJA PODATAKA**

**Godišnji izvještaj o izvršenju Financijskog plana za 2022. proračunsku godinu obuhvaća:**

**1.1. Opći dio Financijskog plana**

**1.2. Posebni dio Financijskog plana**

**1.3. Obrazloženje ostvarenja prihoda i primitaka**

**UVOD**

Na osnovu Zakona o proračunu (Narodne novine broj 87/08, 136/12, 15/15 i 144/21), Škola je dužna izraditi Financijski plan za iduću proračunsku godinu, te projekciju Financijskog plana za sljedeće dvije proračunske godine.

Školski odbor do kraja tekuće godine usvaja Plan za narednu godinu.  
Financijski plan Škole za 2022. godinu izrađen je u skladu s odredbama Zakona o proračunu i Uputama proračunskim korisnicima za izradu proračuna Primorsko-goranske županije.   
  
Financijskim planom omogućava se financiranje programa rada Škole. Pri sastavljanju Financijskog plana obavezno je pridržavati se zakonom propisane metodologije.

Škola je također izradila u tijeku 2022. godine **Druge izmjene i dopune** **Financijskog plana za 2022. godinu**, te sukladno usvojenom planu u nastavku daje se obrazloženje realizacije istoga za razdoblje 01.01.2022. do 31.12.2022. godine.

**SADRŽAJ IZVJEŠTAJA O IZVRŠENJU FINANCIJSKOG PLANA**

1. **OPĆI DIO – tablice**

* Sažetak Općeg dijela
* Izvršenje prihoda i rashoda po ekonomskoj klasifikaciji
* Izvršenje prihoda i rashoda po izvorima financiranja
* Izvršenje prenesenih viškova i manjkova

1. **POSEBNI DIO – tablice**

* Izvršenje rashoda po programskoj i ekonomskoj klasifikaciji te izvorima financiranja

1. **OBRAZLOŽENJE**

Obrazloženje izvršenja (ostvarenja) prihoda i rashoda u odnosu na ostvareno prethodne godine i u odnosu na planirano:

- Obrazloženje izvršenja općeg dijela (po ekonomskoj klasifikaciji i po

izvorima financiranja)

- Obrazloženje ostvarenja plana prenesenog viška/manjka

- Obrazloženje rashoda po programskoj klasifikaciji

**PRILOŽENE TABLICE**

- Sažetak općeg dijela

- Prihodi i rashodi po ekonomskoj klasifikaciji

- Prihodi i rashodi po izvorima financiranja

- Pregled ukupnih prihoda i rashoda po izvorima (1. razina)

- Rashodi po programskoj i ekonomskoj klasifikaciji te izvorima financiranja

- Prenesena sredstva-ostvarenje plana-viškovi/manjkovi po izvorima i

ekonomskoj klasifikaciji

Prilikom izrade financijskog plana prihodi i rashodi za 2022. godinu planirani su na razini podskupine (3. razina računskog plana), a u Izvještaju o izvršenju financijskog plana za 2022. godinu, ostvarenje se prati na razini odjeljka ekonomske klasifikacije (4. razina računskog plana). Izvještaj o izvršenju financijskog plana pokazuje jesu li sredstva utrošena u skladu s financijskim planom. U Izvještaju se daje informacija jesu li ostvareni planirani iznosi prihoda i rashoda, te je li izvršeno planirano pokriće manjka prihoda, odnosno da li je potrošen planirani preneseni višak prihoda.



**1.3.1. OBRAZLOŽENJE OPĆEG DIJELA IZVJEŠTAJA O OSTVARENJU**

**FINANCIJSKOG PLANA**

**Obrazloženje ostvarenih prihoda u odnosu na planirane prihode u 2. Izmjenama i dopunama financijskog plana za 2022. godinu.**



**PRIHODI**

U nastavku ističemo odstupanja od plana na razini podskupine računskog plana (3. razina), za one prihode koji značajnije utječu na iskazivanje rezultata.

Prihodi od zajedničkih prihoda

Planirane prihode financira Primorsko-goranska županija, a odnose se na financiranje programa iznad standarda i program Zdravlje i higijena te za ispitivanje sigurnosti tla oko škole. Navedeni planirani prihodi realizirani su u iznosu 99,96%. Prihodi u prethodnoj godini odnosili su se samo na prihode iznad standarda, stoga je indeks ostvareno u 2022. u odnosu na ostvareno prethodne godine 1.139,58%.

Vlastiti prihodi

Prihod od prodanih proizvoda nije ostvaren u 2021. godini jer Školska zadruga nije u uvjetima pandemije mogla izrađivati proizvode. Dok smo u 2022. godini ostvarili prihod veći od planiranog.

Prihod od najma dvorane.

Prihod od najma dvorane nije ostvaren u 2021. godini, jer nismo iznajmljivali

školsku dvoranu zbog poštivanja epidemioloških mjera. Međutim u drugoj

polovici 2022. godine iznajmljivali smo dvoranu i ostvarili prihod u odnosu na

planirano indeks 93,50% .

Prihodi za posebne namjene

Prihodi za posebne namjene sastoje se od Sufinanciranja cijene školske marende i produženog boravka, projekt Trening životnih vještina te naplate štete od učenika kao i prihod iz nadležnog proračuna za financiranje rashoda poslovanja. Vidljivo je u dijelu konta 65264 Sufinanciranje cijene usluge, odstupanje kod ostvareno ove godine u odnosu na ostvareno prethodne godine, indeks 148,66%. Razlog odstupanja je zbog većeg broja izostanaka učenika sa nastave radi pandemije Covid 19 virusa i nastave na daljinu u 2021. godini, dok su u 2022. godini učenici redovito pohađali nastavu te je indeks planirano u odnosu na ostvareno 93,68%.

Prihodi za decentralizirane funkcije

Navedeni prihodi odnose se na prihode od Županije primorsko goranske za financiranje rashoda poslovanja. Indeks ostvarenja je 98,35%.

Prihodi pomoći

Prihodi od pomoći sastoje se od prihoda od Ministarstva i prihoda od Općine Vinodolske.

Prihod od Ministarstva znanosti i obrazovanja realiziran je u iznosu od 99,69% u odnosu na planirano.

Prihodi od Općine Vinodolske u 2022. godini veći su u odnosu na ostvareno prethodne godine, indeks 136,21%, iz razloga što je Općina u 2021. godini financirala samo plaću učiteljice u produženom boravku i uslugu logopeda, dok je u 2022. godini Općina financirala plaću za produženi boravak kao i planirane programe školskog kurikuluma, indeks 91,05%.

Donacije

Donacije se odnose na donaciju knjiga za školsku knjižnicu i donaciju opreme. Navedena donacija je primljena u prosincu 2022., te stoga nije uvrštena u plan.

Prihodi od prodaje nefinancijske imovine i naknade s osnova osiguranja

Planirani su prihodi za refundacije šteta, međutim kako nismo imali nastalih šteta, nismo ostvarili niti prihode za iste.

Prihodi na kontu 72119 Ostali stambeni objekti ostvareni su u cijelosti 100%, a odnose se na prihod od prodaje stana na kojem je postojalo stanarsko pravo.

**Obrazloženje ostvarenih rashoda u odnosu na planirane rashode u 2. Izmjenama i dopunama financijskog plana za 2022. godinu.**



U nastavku ističemo odstupanja od plana na razini podskupine računskog plana (3. razina), za one rashode koji značajnije utječu na iskazivanje rezultata.

**RASHODI**

321 NAKNADE TROŠKOVA ZAPOSLENIMA

U odnosu na ostvareno na prethodnu godinu rashodi su veći iz razloga što su djelatnici u 2021. godini određeno vrijeme radili od kuće i nije im isplaćivana naknada dolaska na posao. A također u 2021. nisu odlazili na sl. put radi pandemije Covida 19. Razlog odstupanja je i povećana naknada za prijevoz na posao sa 1,00 Kn na 1,35 Kn zbog potpisivanja novog Kolektivnog ugovora u 2022. godini.

322 RASHODI ZA MATERIJAL ZA ENERGIJU

Rashodi za materijal i energiju u odnosu na ostvareno u prethodnom razdoblju su veći. Razlog odstupanja je što je u 2021. kupljeno manje namirnica za školsku marendu zbog izostanaka učenika, a također u 2022. godini je cijena lož-ulja puno veća u odnosu na 2021. godinu.

323 RASHODI ZA USLUGE

Rashodi za usluge ostvareno 2022. godine, u odnosu na ostvareno prethodne godine su u odstupanju te im indeks iznosi 141,96% . Razlog odstupanja je što se u 2021. godini prijevoz na izvanučioničku nastavu i terensku nastavu nije realizirao zbog pandemije Corona virusom. Iz istog razloga nije realiziran plan Ostalih usluga u kojem je planirana usluga pripreme obroka za produženi boravak. Također u dijelu intelektualnih usluga nije realizirana planirana usluga logopeda.

Rashodi za usluge ostvareno u odnosu na planirano 2022. godine iznose 90,89%. Razlog je što nismo u cijelosti realizirali usluge logopeda, a također i komunalne usluge su bile manje u odnosu na planirano.

329 OSTALI NESPOMENUTI RASHODI POSLOVANJA

Ostvareno u odnosu na prethodnu godinu indeks iznosi 819,27%. Razlog odstupanja je što smo u 2022. godini imali troškove članarina, sudskih pristojbi i certifikata. A razlog odstupanja u odnosu na planirano je što Škola planira osiguranje zgrade, a u izvršavanju navedeni trošak ne prikazujemo mi već osnivač koji direktno plaća osiguranje zgrade osiguravatelju**.**

343 OSTALI FINANCIJSKI RASHODI

Indeks ostvareno u odnosu na prethodnu godinu iznosi 416,45%. Razlog odstupanja su isplata kamata po sudskim presudama u 2022. godini.

372 NAKNADE GRAĐANIMA I KUĆANSTVIMA

Rashodi ostvareni na ovom kontu odnose na nabavu besplatnih radnih udžbenika.

422 POSTROJENJA I OPREMA

Rashodi za nabavu opreme nisu realizirani prema planu. Nabavka opreme izvršiti će se u slijedećoj godini prema mogućnostima, odnosno ako se ostvari prihod od najma dvorane.

424 KNJIGE

Rashodi ostvareni na ovom kontu odnose se na nabavu besplatnih udžbenika, a također i za nabavu lektire za školsku knjižnicu koju financira Ministarstvo u iznosu od 1.500,00 kn koja nije bila planirana.



Iz priložene tablice koja sadrži prihode i rashode prema izvorima financiranja, vidljivo je da su planirane vrijednosti gotovo u cijelosti ostvarene 100% ili unutar 10% odstupanja, osim rashoda koji se financiraju iz vlastitih prihoda, a odnose se na nabavu opreme.

**Obrazloženje prenesenih viškova po izvorima i ekonomskoj klasifikaciji**







U tabličnom prikazu vidimo da su prema Odluci Školskog odbora o preraspodjeli prenesenog viška iz 2021. , preneseni viškovi planirani po izvorima u financijskom planu za 2022. godinu.

Prenesena sredstva utrošena su prema planu 100%, osim nabavke opreme. Neutrošena sredstva planirat će se u 2023. godini po istoj namjeni.

Planirano pokriće manjka iz 2021. koje se odnosi na testiranje djelatnika na Covid u iznosu od 1.050,00 kn, ostvareno je doznakom prihoda od Ministarstva.

**1.3.2. OBRAZLOŽENJE POSEBNOG DIJELA IZVJEŠTAJA O OSTVARENJU FINANCIJSKOG PLANA**

**Obrazloženje ostvarenih rashoda u odnosu na planirane rashode po programskoj klasifikaciji i po izvorima financiranja**

PROGRAM: 5301 OSNOVNOŠKOLSKO OBRAZOVANJE

A530101: OSIGURAVANJE UVJETA RADA

IZVOR: 321401 VLASTITI PRIHODI-**NAJAM DVORANE**

U priloženoj tablici po programskoj klasifikaciji vidljivo je da su planirani rashodi u odnosu na ostvareno 2021. godine indeks 126,10% . A ostvareni rashodi u 2022. godini u odnosu na planirano iznose 9,80%. Razlog tako velikog odstupanja je nemogućnost najma školske športske dvorane u prvoj polovici godine radi poštivanja epidemioloških mjera. Neutrošena sredstva planirat će se realizirati u 2023. godini.

A530106: **NABAVA UDŽBENIKA ZA UČENIKE OŠ**

IZVOR: 5214 POMOĆI – MINISTARSTVO

Nabava besplatnih udžbenika za učenike ostvarenje je u odnosu na planirano 100%.

PROGRAM: 5302 UNAPREĐENJE KVALITETE ODGOJNO OBRAZOVNOG SUSTAVA

A530202 **PRODUŽENI BORAVAK UČENIKA**

IZVOR: 4314 PRIHODI ZA POSEBNE NAMJENE

Škola ima organiziran produženi boravak učenika. Roditelji financiraju ručak i materijalne troškove. Ostvareni rashodi u odnosu na planirane iznose 90,21%. Ostvarenje plana Prenesenih sredstava izvršeno je u cijelosti u 100%.

IZVOR: 5214 POMOĆI

Općina Vinodolska financira plaću učiteljice u produženom boravku. Ostvareni rashodi u odnosu na planirane rashode iznose 90,44%.

A530222 PROGRAMI ŠKOLSKOG KURIKULUMA

IZVOR: 321401 VLASTITI PRIHODI – **ŠKOLSKA ZADRUGA**

Školska zadruga ostvaruje prihod izradom i prodajom vlastitih proizvoda. Ostvareni rashodi u odnosu na planirano u 2022. godini iznose 52,36% iz razloga što smo prvo knjižili rashode koji su pokriveni prenesenim sredstvima iz prethodne godine te isti iznose ostvareno u odnosu na planirano 100%. Neutrošena sredstva planirat će se realizirati u 2023. godini.

IZVOR: 521401 POMOĆI **– ŠKOLSKI KURIKULUM-OPĆINA VINODOLSKA**

Općina Vinodolska financira programe školskog kurikuluma i to: sportska i ostala natjecanja učenika, prijevoz učenika u kazalište i na terensku nastavu, rashode obilježavanja Dana škole, poklone za odlične učenike te nabavu knjiga za školsku knjižnicu. Planirani rashodi realizirani su u manjem opsegu u dijelu plana koji se odnosi na rashode pokrivene prihodom iz 2022. godine i to 56,44%. Razlog odstupanja je što nije realizirana u cijelosti terenska nastava. Međutim rashodi koji su podmireni sa prenesenim sredstvima iz prethodne godine ostvareni su u iznosu od 100%.

PROGRAM: 5308 KAPITALNA ULAGANJA U ODGOJNO OBRAZOVNU INFRASTUKTURU

K530801 **OPREMANJE USTANOVA ŠKOLSTVA**

Navedeni program po svim izvorima realiziran je u odnosu na planirano 40,18%. Neutrošena sredstva za opremu planirat će se u 2023. godine po istoj namjeni. Istovremeno ostvaren je rashod koji nije planiran, a odnosi se na nabavu knjiga za školsku knjižnicu financiran od Ministarstva znanosti i obrazovanja. Također su knjižene donacije knjiga i opreme koje smo primili tijekom prosinaca 2022. godine.

**ZAVRŠNE ODREDBE**

Godišnji Izvještaj o izvršenju financijskog plana za 2022. godinu Osnovne škole dr. Josipa Pančića Bribir, dostavlja se Školskom odboru na usvajanje.

Nakon donošenja Odluke o prihvaćanju Izvještaja o izvršenju financijskog plana, škola je dužna isti dostaviti osnivaču Primorsko-goranskoj županiji, te ga objaviti na svojim mrežnim stranicama.

Sastavni dio ovog Izvještaja o izvršenju financijskog plana su tablice koje se nalaze u privitku.

**Izvješće izradila: Ravnatelj:**

Anita Saftić-Turjak Goran Matić, prof.

**KLASA: 400-07/23-01/1**

**URBROJ: 2107-35-23-2**

U Bribiru, 27.03.2023.